બિઝનેસ ડેસ્કઃ યુરોપીયન માર્કેટમાં ઘટાડા વચ્ચે ડોલર સામે રૂપિયામાં ઓલટાઇમ 70.82ના તળિયે ગબડતા ગુરુવારે માર્કેટમાં નબળાઇ રહી હતી. ઓગસ્ટ ફ્યુચર્સ એન્ડ ઓપ્શન્સની એક્સપાયરીના દિવસે ભારતીય માર્કેટ ઘટીને બંધ રહ્યું છે. બેન્કિંગ એન્ડ ફાઇનાન્શિયલ સર્વિસીસ, એનર્જી, ઓટો શેરોમાં વેચવાલીના કારણે માર્કેટ સતત બીજા દિવસે ઘટ્યું હતું. સેન્સેક્સ ઇન્ટ્રા-ડે 140 પોઇન્ટ ઘટીને નીચે 38,581.83 સુધી ગયો હતો પરંતુ અંતે માત્ર 32.83 પોઇન્ટ ઘટીને 38,690 પર બંધ રહ્યો છે. એ જ રીતે, નિફ્ટી નીચે 11,640ને અડ્યો હતો પણ અંતે 15 પોઇન્ટના ઘટાડા સાથે 11,676.80 પર બંધ રહ્યો હતો. રિલાયન્સ, મારુતિ, એચડીએફસી જેવા હેવીવેઇટ શેરો 1.67 ટકાથી 1 ટકા વચ્ચે ઘટ્યા હતા.